CELEX: 62015CN0167
Language: sk
Date: 2015-04-13 00:00:00
Title: Vec C-167/15: Návrh na začatie prejudiciálneho konania, ktorý podal Tribunale civile di Roma (Taliansko) 13. apríla 2015 – X/Presidenza del Consiglio dei Ministri

27.7.2015   
            
            
               SK
            
            
               Úradný vestník Európskej únie
            
            
               C 245/3
            
         Návrh na začatie prejudiciálneho konania, ktorý podal Tribunale civile di Roma (Taliansko) 13. apríla 2015 – X/Presidenza del Consiglio dei Ministri
   (Vec C-167/15)
   (2015/C 245/03)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale civile di Roma
   
      Účastníci konania pred vnútroštátnym súdom
   
   
      Žalobkyňa: X
   
   
      Žalovaný: Presidenza del Consiglio dei Ministri
   
      Prejudiciálne otázky
   
   
               1.
            
            
               Má sa smernica 2004/80/ES (1) (článok 12 ods. 2) vykladať v tom zmysle, že bráni vnútroštátnemu transpozičnému predpisu, ktorý tým, že na účel odškodnenia uhrádzaného štátom odkazuje na ustanovenia osobitných zákonov prijatých v prospech obetí trestných činov, nepriznáva obetiam násilných trestných činov spoločný prístup k hmotnoprávnemu v zásade všeobecnému systému odškodňovania a upravuje iba procesné otázky prístupu k uvedenému systému v cezhraničných situáciách?
            
         
               2.
            
            
               Má sa smernica 2004/80/ES (článok 12 ods. 2) preto vykladať v tom zmysle, že zavádza hmotnoprávny v zásade všeobecný systém ochrany poskytovanej štátom, alebo v každom prípade systém s minimálnym obsahom, a ak áno, aké sú kritériá pre stanovenie tohto systému?
            
         
      (1)  Smernica Rady 2004/80/ES z 29. apríla 2004 o náhradách obetiam trestnej činnosti (Ú. v. EÚ L 261, s. 15; Mim. vyd. 19/007, s. 65).